《再次前韵》
元代·叶颙

水晶宫阙拥瑶空，宫里琼姬过海东。雾毂冰轮飞广汉，羽衣仙海舞刚风。

天神浅试裁云手，海若新成剪水功。老子畏寒头为缩，鬓毛如猬耳双聋。

作者简介：（1296—?）元明间金华府金华人，字景南，一字伯恺，自号云𩕢天民。元末隐居不出，至正中自刻其诗，名《樵云独唱》。入明，举进士，官行人司副。后免官家居，授徒甚众。